Ošljak
Ošljak (serbia keeles Ошљак, albaania keeles Oshlan) on mägi Kosovo lõunaosas Prizreni ringkonnas. Mäe kõrgus on 2212 m üle merepinna. Järskude nõlvadega Ošljak külgneb Kosovo lõunaosas kõrguva Šari mäestikuga, kuhu ta geoloogiliselt ei kuulu. Ošljak on peamiselt kriidiajastu päritolu ja Alpide piirkonna orogeneesi jooksul moodustunud lubjakivist aluspõhjaga mägi. Nõlvad on kivised, osalt kaetud rohumaa ja metsaga. Tüüpilised on metsakooslused, milles on valitsev pöök (Fagetum montanum, Luzulo-Fagetum) või mänd (Pinetum mugi). Lähedusse jäävad Koritniku ja Gjallica mägi ning Prizreni ringkonda kuuluv Sredska küla.